Na temelju članka 8. Odluke o davanju u zakup javnih površina za postavljanje privremenih objekata ("Službene novine" PGŽ, broj 8/00, 8/02, 33/03 i 50/09) i Zaključka Gradonačelnika Grada Crikvenice od 08. svibnja 2015. godine, Komisija za provedbu javnog natječaja Grada Crikvenice objavljuje slijedeći
NATJEČAJ

za prikupljanje ponuda za davanje u zakup lokacija za postavljanje privremenog
objekta - kioska

PREDMET NATJEČAJA

1. zakup lokacija putem prikupljanja pismenih ponuda za postavljanje privremenog objekta - kioska  na slijedećoj lokaciji:

	Red. br. 
	   Lokacija
	     Djelatnost
	Površina u m2
	Godišnja zakupnina

	 1.
	Crikvenica, lokacija Crni mol (bliže ulazu u gradsku plažu) – kiosk lok. 4
	trgovina na malo u kiosku,papir. robom, pisaćim priborom, knjigama i duhanskim prerađevinama
	     12,00 m2
	40.000,00 kn



	 2.

	Crikvenica, lokacija kod ulaza u gradsku plažu, kod hotela Miramare, bliže cesti –kiosk lok. 37

	objekt jednostavnih ugostiteljskih usluga u kiosku – samo pečenje palačinki, djelatnost  pečenja plodina i kuhanja kukuruza
	     10,00 m2
        (5 x 2 )
	50.000,00 kn


	 3.


	 Crikvenica, lokacija ispod hotela Omorike (kod crpne stanice) – kiosk lok. 38

	prodaja vlastitih  pekarskih proizvoda 

	   12,00 m2
(5 x 2,40)
	15.000,00 kn



2. Mikrolokacija za postavljanje kioska određena je planom lokacija. Zakupnik je u obvezi postaviti privremeni objekt u roku od najdulje 30 dana od dana sklapanja ugovora.

3. Za lokacije pod rednim brojevima 2 i 3 objekt treba biti drvene konstrukcije, bijele boje, sa pokrovom crvene boje, mediteranskog stila (kućica tipa 1 prema ponudi tvrtke Kurija d.o.o. iz Karlovca ili jednako vrijedna). Prije postavljanja objekta obavezno treba ishodovati suglasnost zakupodavca za postavljanje objekta. 
Zakupnik je u obvezi ishoditi o svom trošku svu potrebnu dokumentaciju za postavljanje kioska i obavljanje djelatnosti.

4. Ugovor o zakupu lokacije za postavljanje kioska sklapa se na rok od četiri (4) godine, za koje Grad Crikvenica zadržava pravo da smanji rok (vrijeme) trajanja ugovora o zakupu, u slučaju da dođe do realizacije investicije koja bi obuhvaćala i površinu za postavljanje privremenog objekta – kioska. 
5. Zakupnina za zakup lokacije za postavljanje kioska plaća se tromjesečno, po ispostavljenim fakturama.

UVJETI NATJEČAJA

1. Na natječaju mogu sudjelovati fizičke i pravne osobe registrirane za djelatnost koja će se obavljati u privremenom objektu na lokaciji iz natječaja.

2. Ponuditelji su dužni uplatiti jamčevinu za  lokaciju za koju se natječu, u iznosu od 50% početne cijene koja je određena za jednogodišnji zakup lokacije za koju se natječu, na žiroračun - Proračun Grada Crikvenice HR272402006-1805300007, svrha uplate: JAMČEVINA ZA ZAKUP LOKACIJE REDNI BROJ (navesti broj lokacije), model HR68, poziv na broj 5738 - OIB.

3. Natječaj se provodi prikupljanjem pismenih ponuda koje moraju sadržavati:

- broj lokacije i visinu ponuđene zakupnine,
- dokaz da je ponuditelj uplatio jamčevinu 
- presliku osobne iskaznice, ukoliko je ponuditelj fizička osoba,

- presliku rješenja o upisu u sudski registar za pravne, odnosno obrtni registar za fizičke       osobe,
- izjavu ponuditelja za lokacije pod rednim brojevima 2 i 3 da se obvezuje na lokaciju za koju se natječe postaviti objekat definiran u točki 3. predmeta natječaja,
- dokaz o dospjelim i izvršenim obvezama prema Gradu Crikvenici, Murvici d.o.o. i Eko-Murvici d.o.o. Crikvenica; na internet stranici Grada Crikvenice nalazi se zahtjev za potvrdu o podmirenim obvezama koju Grad izdaje u roku 3 dana od dana podnošenja zahtjeva 

-broj tekućeg ili žiro-računa na koji će Grad Crikvenica izvršiti povrat jamčevine u slučaju    neprihvaćanja ponude.

4. Na natječaju ne mogu sudjelovati ponuditelji koji nemaju uredno izvršene obveze prema Gradu Crikvenici, Murvici d.o.o. i Eko-Murvici d.o.o. Crikvenica.
5. Ukoliko je za pojedinu lokaciju iz zakupa bio sklopljen Ugovor o zakupu u prethodnom razdoblju, dotadašnji zakupnik ima pravo prvenstva na sklapanje Ugovora o zakupu ukoliko udovolji svim uvjetima natječaja, sudjeluje na njemu i prihvati najveći ponuđeni iznos zakupnine. Pravo može ostvariti prethodni zakupnik samo pod uvjetom da je uredno ispunjavao obveze iz Ugovora o zakupu koji je imao zaključen sa Gradom Crikvenica. 

Prvenstveno pravo zakupa ostvaruje postojeći zakupnik za lokaciju pod rednim brojem 1  natječaja  ukoliko prihvati najveći ponuđeni iznos zakupnine za istu.
6. Ponude moraju biti zaprimljene u Gradu Crikvenici bez obzira na način dostave  najkasnije do 18. svibnja 2015 . godine do 15,00 sati. 
Ponuditelji su dužni zapečatiti ponudu. Na omotnici treba naznačiti: "PONUDA ZA JAVNI NATJEČAJ  ZA ZAKUP  LOKACIJE ZA POSTAVLJANJE KIOSKA, REDNI  BROJ: "(upisati redni broj iz tablice)"-"NE OTVARATI" i adresu: Grad Crikvenica, Kralja Tomislava 85, 51260 CRIKVENICA.

Nepotpune, nepravodobno pristigle ponude i neoznačene kako je navedeno, neće se razmatrati. Nakon roka za dostavu ponuda, nijedan ponuditelj ne može mijenjati sadržaj svoje ponude niti je zamijeniti novom.

7. Ponude se otvaraju u prostorijama gradske uprave u zgradi Grada Crikvenice u Crikvenici, Kralja Tomislava 85, dana 19. svibnja 2015. godine u 10.00 sati, kojem mogu pristupiti ponuditelji osobno, zakonski zastupnici ponuditelja ili opunomoćeni predstavnici ponuditelja uz predočenje ovjerene punomoći.

8. Najpovoljnijom će se smatrati ponuda koja uz ispunjenje svih uvjeta natječaja, sadrži najviši iznos zakupnine.

9. Ukoliko se javi više ponuditelja s istom visinom ponuđene zakupnine, prednost ostvaruje ponuditelj koji je ranije predao ponudu.

10. Po provedenom postupku natječaja odluku o davanju javnih površina u zakup donosi Gradonačelnik.

Sudionici u natječaju izvjestit će se o izvršenom odabiru u roku od 8 dana nakon donošenja Odluke. 

11. Grad Crikvenica i izabrani najpovoljniji ponuditelj sklapaju Ugovor o zakupu lokacije najkasnije u roku od 8 dana od donošenja Odluke.

Ukoliko najpovoljniji ponuditelj odustane, odnosno ukoliko dostavi pismenu izjavu, odnosno usmenu izjavu kod nadležnog referenta da odustaje  od ugovora o zakupu nema pravo na povrat jamčevine.

Po isteku roka za sklapanje ugovora o zakupu Gradonačelnik donosi odluku o davanju  javne površine u zakup slijedećem najpovoljnijem ponuditelju.

12. Jamčevina koju su položili ponuditelji čije ponude nisu prihvaćene vratit će se najkasnije u roku od 8 dana od dana konačnosti odluke Gradonačelnika. Ponuditelju čija ponuda bude prihvaćena, položena jamčevina uračunava se u zakupninu.

13. Grad Crikvenica zadržava pravo da poništi natječaj i ne izvrši odabir po natječaju u potpunosti ili djelomično bez obveze davanja obrazloženja tog postupka i za isto ne snosi odgovornost.

14. Dodatne informacije u svezi nadmetanja mogu se dobiti u Upravnom odjelu za komunalni sustav, prostorno uređenje, zaštitu okoliša i imovinu, Odsjeku za upravljanje imovinom, Grad Crikvenica, Kralja Tomislava 85 - suteren, soba br. 8 ili putem telefona 051/455-442.
Klasa:372-01/15-01/16 
Ur.br.:2107/01-06/07-15-4
red.br. 1 (lok. 4)
                             red.br. 2 (lok. 37)

